《苏幕遮 纫兰以葬花图属题》
清代·杨芸

曲屏闲，深院静。新绿如烟，烟外凉云暝。才见繁英红玉莹。

一霎东风，瘦尽春魂影。

把鸭锄，穿蝶径。脉脉相怜，人与花同命。泪滴香坟残梦冷。

谁更怜侬，薄慧翻成病。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。